HAUSTERRE EGUNA 


SARRERAKO OHARRA 

Eleiza osoagaz batera, gaur emoten deutsagu hasierea 
Garizuma aldiari. Jainkoak, berrogei egun honeik, grazia, 
bihozbarritze eta ardurakidetasun bidetik bizi izatera 
gonbidatzen gaitu. Ibilbide hau era honetara egin ondoren, 
Pazko jai handira heltzen garanean, gure fede eta gure 
jarreren benetako barriztapena bizi izan daigun. 

Garizumako ibilbide hau gure buru gainean hautsa ezarriz 
hasten dogu. Ezaugarri honen bidez txikiak, pekatariak, 
parkamenaren beharrean eta bihotz barritzearen dohaiaren 
preminan autortu nahi doguz geure buruak. 

Baina guzti hau itxaropenez beterik egiten dogu, Jainko- 
Aitaren maitasuna eta parkamena, gure pekatuak eta gure 
porrotak baino handiago dirala dakigulako. Beragaz beti 
daukagu barriren barri hasteko aukerea. 


PROZESINOA ETA SARRERAKO ABESTIA 


Dei egingo deust, nik entzungo, 
ospez jantzi ta libratuko. 

Bizi luzea nik emongo, 
salbamenera eroango. 


4. Sortu zuk nigan bihotz garbia, ene Jainko, ni barritu; 
bialdu zeure Espiritua, nire barrua sendotu. 


6. Bide zuzena, bizi emoilea deustazu erakutsiko. 
Alaitasunez beteko nozu zeure aurrean betiko. 


ABADEAREN AGURRA 
t Aitaren eta Semearen... 

Garizumako bihozbarritzera gonbidatzen gaituan Jesu 
Kristoren grazia eta maitasuna, izan bediz zuekin. 


Otoitza 
Lagundu eiozu, Jauna, kristau-herriari 
barau-egun honegaz benetan bihotz-barritzeko bidea 
hasten, 


penitentziaz indarturik, 

gaiztakeria espirituaren aurkako ahaleginean 
garaile urten dagian. 

Zure Seme Jesu Kristo gure Jaunaren bitartez, 
Zurekin eta Espiritu Santuarekin batean 

Jainko eta errege bizi da-eta gizaldi eta gizaldietan. 


JAINKOAREN HITZARI SARRERA 
Bihozbarritzea Jainkoagana adore sendo eta benetakoaz 
bihurtzea da. Jantziak urratzea barik bihotzak urratzea da. 
Graziaz eta adiskidetasunez beteriko aldi honetan, Jaunak 
ekintzarako hiru bide jartzen deuskuz. Bide honeik, giza 
familia handi bat eraikitzeko, behar dan lez ulertu eta bizi 
izan behar doguz: limosnea, otoitza eta baraua. 
Urratu egizuez bihotzak, ez soinekoak. 


Joelen Profezia liburutik IZ. 12-18 
Hauxe dino Jaunak: 
«Bihurtu zaiteze Nigana bihotz-bihotzez, 
barauz, negarrez eta doluz. 
Urratu egizuez bihotzak, ez soinekoak; 
bihurtu zaiteze Jaunagana, zeuen Jainkoagana, 
bihozbera eta errukitsua da-eta, 
hasarregatxa eta maitasun handikoa, 
bere mehatxuez damutzen dana. 
Harenbaten atzera egin eta damutuko da, 
eta bedeinkatuko zaitue ostera, 
labore- eta isuri-oparia eskeini deiozuen 
Jaunari, zeuen Jainkoari. 
Jo turuta Sionen, antolatu baraualdia, dei egin batzarrera; 
batu herria batzar santura, 
batu zaharrak, ekarri umeak, baita bularrekoak be. 
Urten begi senarrak ezkongelatik, emazteak ezkon- 
ohetik. 


Negar egin begie atari eta altara bitartean 
abadeek, Jaunaren zerbitzariek. 

Esan begie: "Parkatu, Jauna, parkatu zeure herriari; 
ez itzi lotsatan zeure ondarea, 

ez dagiela menperatu atzerritarrek, 

ez dagiela esan beste herriek: 
Non dabe, bada, euren Jainkoa? "» 
Bere lurraldeagazko maiteminez bete zan Jauna 


eta parkatu eutson bere herriari. 
Jaunak esana 


Erantzun salmoa 

Erruki nitaz, ene Jainko, zeure maitasunaz, 
kendu nire hobena zeure neurribako errukiz. 
garbitu nagizu zeharo neure errutik, 

garbitu neure pekatutik. R/. 


Autortzen dot, bai, neure hobena, 

begi aurrean dot eten barik neure pekatua. 

Zure aurka, zure aurka bakarrik, egin dot pekatu, 
zure begietan oker dana egin dot. B, 


Ene Jainko, sortu bihotz garbia nigan, 
barritu arnasa sendoa nire barruan. 
Ez nagizu bota zeure aurretik, 

ez kendu niri zeure arnasa santua. R/. 


Poztu nagizu barriro zeure salbazinoaz, 

sendotu nagizu zeure arnasa oparoaz. 

Edegi, Jauna, nire ezpanak, 

eta nire ahoak iragarriko dau zure gorespena. R/. 


Adiskidetu zaiteze Jainkoagaz: oraintxe da erruki-sasoia. 


San Paulo Apostoluak Korintoarrei egindako 
bigarren epistolatik 2 Ko 5, 20-6, 2 


Senideok: Kristoren mandatari gara, eta gure 
bitartez Jainkoak berak erregutuko baleutsue lez da. 
Kristoren izenean eskatzen deutsuegu: adiskidetu 
zaiteze Jainkoagaz. Pekatuagaz zerikusirik izan ez eban 
ha, Jainkoak gugaitik pekatuagaz bat egin eban, guk 


haren bitartez Jainkoaren salbazinoa lortu gengian. 
= $ = 


Jainkoaren lankide garan ezkero, eskatzen 
deutsuegu, ez dagizuela alperrik hartu haren errukia. 
Izan be, Jainkoak dino: «Erruki-sasoian entzun deutsut, 
eta salbazino-egunean lagundu». Begira, beraz: 


oraintxe da erruki-sasoia, oraintxe salbazino-eguna. 
Jaunak esana 


l=75 Ebanjelio aurreko goralpena 


a rr er: 


R/. Ain-tza, Je -sus, zu - ri be - t: Zu za -ra gu-re ar gi. 


Seg te ere 


V/. Gaur, ez gogortu bihotza; 
entzun Jaunaren ahotsa. 


Ezkutuan be ikusten dauan zeure Aitak 
emongo deutsu ordaina. 


%® Jesu Kristoren Ebanjelioa San Mateoren liburutik 
Mt 6, 1-6. 16-18 


Aldi haretan, Jesusek esan eutsen ikasleei: «Begira, gero: 
ez egin zeuen egintza onak jentaurrean, ikusi zagiezan! 
Osterantzean, ez dozue zeruetan dagoan Aitaren saririk 
izango. 

Limosna emotean, beraz, ez ibili aurretik turuta jotzen, 
itxurazaleak sinagogetan eta kaleetan ibiltzen diran lez, 
jenteak txalotu dagizan. Egia esan, horreek jaso dabe euren 
saria. Zuk limosna emotean, ostera, ez begi jakin zure 
ezkerrak zer egiten dauan eskumak; holan, zure limosna 
ezkutuan geldituko da; eta ezkutuan be ikusten dauan zeure 
Aitak emongo deutsu saria. 

Otoitz egitean, ez egin itxurazaleen erara; ze horreek 
sinagogetan eta plaza-ertzetan zutunik otoitz egitea maite 
dabe, jenteak ikusi dagizan. Egia esan, horreek jaso dabe 
euren saria. Zu, ostera, otoitz egitean, sartu zaitez zeure 
gelan, itxi atea eta egiozu otoitz ezkutuan dagoan zeure 
Aitari; eta ezkutuan be ikusten dauan zeure Aitak emongo 
deutsu saria. 

Barau egitean, ez agertu bekokilun, itxurazaleak lez; ze 

aurpegia itsusitu egiten dabe, barau egiten dabela jenteari 
agertzeko. Egia esan, horreek jaso dabe euren saria. Zuk, 
barriz, barau egitean, igurtzi zeure burua usain gozoz eta 
garbitu aurpegia, jenteak ez, baina ezkutuan dagoan zure 
Aitak ikusi dagian zure baraua; eta ezkutuan be ikusten 
dauan zeure Aitak emongo deutsu ordainsaria». 

Jaunak esana. 


HAUTSAREN BEDEINKAPENA ETA BURUAN EZARTEA 

Senideok: Egin deiogun otoitz Jainko Aitari, 
penitentziaren ezaugarritzat hartuko dogunok bere grazia 
ugariz bedeinkatu gaizan. 


Oi Jainko, damutzen dana errukiz hartzen dozu 

eta bihotz-barritzen dana Zeugaz adiskidetzen; 

entzun aita-bihotzez zeure herriaren otoitza 

eta isuri bedeinkazinoaren t grazia 

errautsa hartuko daben zeure seme-alabon gainera, 
Garizumako bidea arretaz egin 

eta gogo-bihotzak erabarriturik, 

zure Semearen pazko-misterioa ospatzera heldu 
daitezan. 

Errege bizi da-eta gizaldi eta gizaldietan. R/⁄. Amen. 


Abestia 
Zabaldu egizuz, Jauna, zure errukizko ateak 
eta askatu guregan pekatuaren kateak. 
Parka, Jauna, zure semeon hutsegiteak. 


Parkatu eiguzu, Jauna, egin dogun txarragaitik; 
parkatu baita egiteko itzi dogun onagaitik 
eta ez gaitezan aldendu zure bidetik. 

Hautsa ezartean 


—Aldamenean irakurgai-liburuagaz bat, hautsa hartu ondoren liburuari 
musu emoteko. 


t Bihozbarritu zaitez eta sinistu Barri Ona. 


JAINKO HERRIAREN OTOITZA 


Graziazko aldi honetan, hautsak ezer gutxi garala 
adierazoten deusku; mugatuak eta pekatariak garala. 


Se, (E dia 


Horregaitik zeugana joten dogu, Jainko Aita, gure laguntzan 
etorri zaitezan: 


GARIZUMAKO ESKARIETAN 
Danek 


E -gin dai-gun o- toitz. A - ger- tu gu-ri, Jau- na, zu - ree-rru- ki d 
= Sufritzen dagozanakaitik; bereziki pekatuaren estrukturen 
biktimakaitik: langabetuakaitik, etxe bakoakaitik, “papelik 
bako” etorkinakaitik, gosez hilten dagozanakaitik, bertan 
behera itxita dagozanakaitik. Egin daigun otoitz. 
= Gure Eleizearen alde. Konformismoa eta etsipena albo 
batera itzirik, Ebanjelioaganako eta behartsuenganako 
zintzotasunetik bilatu daizan bihozbarritzea eta gaurkotzea. 
Egin daigun otoitz. 
= Gure Gizartearen alde: Ukrainako eta beste leku askotako 
armen zaratak eta negarrak isiltzen ahalegindu daiten, 
bake-bideak zabalduz. Egin daigun otoitz. 
= Gu guztiokaitik, Garizumea Jesu Kristogandik eta anai- 
arrebekandik hurrago egoteko aldi barri baten hasierea izan 
daiten. Egin daigun otoitz. 


Jainko gure Aita, errukitu zaitez gure makaltasunaz, 
hautsa gara-ta, eta, zure seme-alabak garanez, lagundu 
eiguzu zure Erreinuranzko bidean erabaki sendoz joan 
gaitezan. Jesu Kristo gure Jaunaren bitartez. 


—Amen. 


Oparien gainekoa 
Garizumari hasiera ospez emotean, 
sakrifizio hau eskeintzen deutsugu, Jauna, eta otoitz 
egiten: 
gure penitentziek eta maitasunezko egintzek 
lagundu deiguela geure buruaren jaube izaten, 
geure pekatuetatik garbiturik 
zure Semearen nekaldia bihotzez ospatu daigun. 
Errege bizi da-eta gizaldi eta gizaldietan. 


Prefazioa 


V./ Jauna zuekin.. R./ Eta zure espirituarekin 
V./ Gora bihotzak seese R./ Jaunagan daukaguz 
V./ Eskerrak Jaungoiko gure Jaunari..... R./ Egoki da eta zuzen. 


Egoki da, bai, eta zuzen, bidezko eta salbagarri, 
nonahi eta beti guk Zuri eskerrak emotea, 

Jauna, Aita guztiz santu, 

Jainko ahalguztidun betiko horri. 

Guk Zuri eskerrak emotea nahi dozu-eta, 
penitentzia eginez eta jan-edanetan neurria hartuz; 
holan, gure pekatari-harrokeria hezirik 

eta gose diranei jatekoa emonez, 

zure bihotz zabalaren antzeko izan gaitezan. 


Horregaitik, aingeru guztiekin batean, bihotz batez 
gorespen hau [esaten] kantatzen deutsugu: Santu, santu... 


Ill. Eukaristi-Otoitza 


Santu zara, bai, Jauna, 

eta diran guztiek emoten deutsue behar dan gorespena. 
Zure Seme Jesu Kristo gure Jaunaren bitartez 

eta Espiritu Santuaren indarrez, 

Zeuk biziazoten dituzu guztiak eta santutzen 

eta Zeuk diharduzu beti eta beti zeure herria batzen, 
eguzkialde batetik besteraino opari garbia eskeini dakizun. 


Apalik, beraz, Jauna, eskatzen deutsugu: 

egin daizuzala santu, zeure Espirituaren indarrez, 
oparitako ekarri ditugun ogi-ardao honeek, 

zure Seme Jesu Kristo gure Jaunaren 

Gorputz eta ł Odol egin daitezan, 

misterio honeek berak agindurik egiten ditugun ezkero. 


Berak, saldu eben gau haretan, 

ogia hartu eta, Zuri eskerrak emonez, 
bedeinkatu eban, 

zatitu eta bere ikasleei emon eutsen, esanez: 


HARTU EIZUE ETA JAN GUZTIOK HONETATIK: 
HAU NEURE GORPUTZA DA-ETA, 


GK E 


ZUENTZAT EMONGO DANA. 


Era berean, afalondoan, kaliza harturik, 
Zuri eskerrak emonez, bedeinkatu eban 
eta bere ikasleei emon eutsen, esanez: 


HARTU EIZUE ETA EDAN GUZTIOK HONETATIK: 
HAU NEURE ODOLAREN KALIZA DA-ETA, 

ITUN BARRI ETA BETIKOAREN ODOLA, 
ZUENTZAT ETA ASKORENTZAT 

PEKATUAK PARKATZEKO ISURIKO DANA. 
EGIZUE HAU NEURE OROIGARRI. 


Hau da sinismenaren misterioa. 
Hil eta biztu zarala, Jauna, 
Zu barriz etorri arte, hau dogu, hau, barri ona! 


Horregaitik, Jauna, guk, 

zure Semearen nekaldi salbagarria eta hilen artetik biztea 
eta zeruratze miragarria gogoratuz, 

haren azken etorrera itxaroten dogula, 

Zuri eskerrak emoteko eskeintzen deutsugu 

sakrifizio bizi eta santu hau. 


Begira, Jauna, zeure Eleizearen eskeintza honi; 
ikusi eskeintza honetan 

Zurekin baketu gaituan Jesu Kristoren oparia; 
egizu, Jauna, zure Semearen Gorputza eta Odola 
hartzen ditugunok, 

Espiritu Santuaz beterik, Jesu Kristogan 

gorputz bat eta espiritu bat izan gaitezala. 


Berak egin gaizala Zuretzat betiko opari, 
zure aukeratuekin zerua jaritsi daigun: 
lehenengo, Maria guztiz dohatsua, 
Jainkoaren Ama beti Birjinarekin, 

haren senar Jose santuarekin, 

zure Apostolu eta martiri santuekin, 

I. santuarekin eta santu guztiekin; 
badakigu, honeen bitartez 

zure laguntza izango doguna nonahi eta beti. 

Gu Zurekin baketzen gaituan opari hau izan bedi, Jauna, 
mundu guztiarentzat bake eta salbamen. 


Mundu honetako ibilaldian, 

bete egizu sinismenez eta maitasunez zeure Eleizea: 
zeure zerbitzari Frantzisko gure Aita Santua, 

Joseba gure Gotzaina, 

beste gotzain eta eleizgizon(-emakume) guztiak 

eta zeurea dozun herri osoa. 

Entzun, bihotz onez, 

zeure aurrera deitu dozun familia honen otoitzak; 

Aita guztiz ona, erakarri Zeugana 

mundu zabalean banaturik dabiltzan zeure seme-alabak. 


t Hildako gure senideak (...), 

eta mundu honetatik Zurekin adiskide joan diran guztiak, 
hartu eizuz bihotz onez zeure zeruan; 

geuk ere sinisten dogu 

zure aintzaren zorion betea izango dogula betiko, 
eurekin batean, Jesu Kristo gure Jaunaren bitartez; 
beronen eskuz emoten deutsazuz 

ondasun guztiak munduari. 


HONEN BITARTEZ, HONEKIN ETA HONENGAN 
ZURI, AITA, JAUNGOIKO AHALGUZTIDUN HORRI 
ESPIRITU SANTUAREKIN BATEAN 

OSPE TA AINTZA GUZTIA 

GIZALDI TA GIZALDI GUZTIETAN. —Amen. 


Salbatzaileak agindu ta irakatsiari jarraituz 
bildur barik esan dagigun. 


GURE AITA zeruetan zarana egun honetako ogia; 


santu izan bedi zure izena, parkatu gure zorrak 

etor bedi zure erreinua, geuk ere geure zordunei 
egin bedi zure nahia parkatzen deutsegun ezkero; 
zeruan bezela lurrean ere. ez eiguzi itzi tentazinoan 
Emoiguzu gaur jausten, 


baina atara gagizuz gatxetik. 


t Atara gagizuz, Jauna, gatx guztietatik, 
N: eei 


emoiguzu bakea gure egunotan, 
zure errukiari esker 

pekatutik gabi bizi izan gaitezan 
eta estualdietan sendo; 

betiko zorionaren itxaropenean, 
Jesukristo gure Salbatzailea 

noiz etorriko dan zain gagozela. 


- Zeurea dozu erregetza; 

zeureak ospe ta indarra orain eta beti. 

BAKE ESKEINTZEA (Abadeak) 
t Jesukristo gure Jauna, zeuk esana da apostoluei 'bakea 
izten deutsuet, neure bakea emoten'; begira zure Eleizearen 
sinismenari eta ez gure pekatuei, eta zeure gogoa danez, 
emoiozu eleizeari bakea, emon batasuna, errege bizi zara- 
ta, gizaldi eta gizaldietan. 

— Amen. 


t Jaunaren bakea beti zuekin 
—Eta zure espirituarekin. 


t Emoiozue bakea alkarri. 


Jaungoikoaren Bildotsa, 

zeuk kentzen dozu munduko pekatua: Erruki, Jauna. 
Jaungoikoaren Bildotsa, 

zeuk kentzen dozu munduko pekatua: Erruki, Jauna. 
Jaungoikoaren Bildotsa, 

zeuk kentzen dozu munduko pekatua: emoiguzu bakea 


JAUNARTZEA 


t Hona hemen Jainkoaren Bildotsa, hona munduko pekatua 
kentzen dauana: zoriontsuak honen mahaira deituak: 
—jJauna, ni ez naz inor zu nire etxean sartzeko, 

baina esaizu hitz bat eta osatuko naz. 


Jaunartzean 

“Holan egin da beti”, Gaixo zein pekatari 
alde batera itxi, baztertuta, danari 
aldaketa ez uko: guztiok alkar josi 

Eliza barri, danok lekuko. mundua jagon: hor «Laudato 


die, 
Begirada zelan dan adi B 
Jesusi begira bizi Baltzak eta zuriak 
harrera ona gure alkarteetan herri txiki, uriak, 
mila kolore dantzan erdaldun zein euskaldun 
bihotzetan. mila kolore danok fededun. 


Jaunartze ondoren 
Jaungoikoaren hegoenpean: ze bakean! (2) 
Indar guztiak dituanaren kerizpean (2). 
Jauna, nik dinot: "Nire kerizpe dot zuregan; 
bihotz guztiaz nago Jaunaren eskuetan." 
Azken otoitza 
Garizumako ezaugarriok ospatzen doguzanok, Jauna, 
berradiskidetze indar egin gaizuzala eskatzen deutsugu: 
"gaurko limosna" egiten jakin daigula 
gaisoak zainduz eta hareen arriskuak saihestuz, 
zu ondoan somatzeko eta pozik agertzeko otoitz eginez, 
eta barau egin daigula, behartsuen ondoan egoten jakiteko. 
Jesu Kristo gure Jaunaren bitartez. Amen. 


Hartu dogun sakramentuak, Jauna, 
eragin deigula Zuk atsegin dozun 
eta guretzat osasungarri dan baraua egitera. 
Jesu Kristo gure Jaunaren bitartez. 
Abestia 

Zure aurpegi bila / gabiltza gu, Jauna; 

zu zaitugu argi eta salbamen, 

zu, Jauna, biziaren babes. 


—Uste on izan Jaunagan eta izan gizon 
Jaso bihotza eta Jaunagan sendo egon 
Zelan dan Aita bere umeentzat bihozpera 
halantxe da Jauna fededunentzat onbera. 


Azken onespena 
t Jauna zuekin. 
—Eta zure espirituarekin. 


Oi Jainko, emon bihotz onez damu-espiritua 
zure aurrean apalik makurtzen diran zure seme-alabei, 
= {i1 -= 


damutuei Zuk agindutako saria 
zeure errukiari esker lortu daigun. 
Jesu Kristo gure Jaunaren bitartez. 


t Bedeinka zaizela Jainko ahalguztidunak: 
Aitak eta Semeak eta Espiritu Santuak. 

—Amen. 

t Zoaze Jaunaren bakean. 

—Eskerrak Jainkoari. 


Jaungoiko santua, Jaungoiko indartsua, 
Jaungoiko hilezkorra 
gatx guztietatik gorde gagizuz, Jauna. 

Jainko ahalguzti - dunbe-ti - ko ho-rri. Guk Zu-ri eskerrak 

bi-hotz ba-tez gorespen hau kan-ta -tzen deu-tsu-gu: 


E ia GARIZUMAN 


Dei e -gin - go deust, Nik en-tzun-go0, os - pez jan-tzie -ta li -bra- tu-ko. 

Goigoi- ko Jau- na ba -bes do-zu -na, e -san zu-re Jaun o -na - ri 


"Oi Jain -ko, Zeu- gan dot kon -fi - an- tza, Zeu zai-tut bi -zi ta sa- r. 


1) Basamortuan zehar dabila Jainko-herria erromes; 
argi, bake ta maitetasuna dakarten zeruen galdez. 
Agindu-lurra Jainkoak deutso emongo kateen ordez; 
penak utzita poztu daitezan bizi barri baten pozez. R/. 


R/. Zure pozetan goaz, Jerusalem barri; 
fedeak zuregan dau bere ziment-harri. 
Maitasunak zu zaitu bere berogarri. 
Biztu itxaropena zure herriari. 


2) Israel barri kurutzearen ondoren doa bidari; 

bide iluna argitutzeko hodeia dauka gidari. 

Zerua dau hark, Kristok agindu, erreinu eta lur barri; 
beronek deutsoz oinak sendotzen Jainko-herri barriari. R/. 


3) Herriak euren minaren minez dagoz ezin-egonetan; 
bake, poz, argi, egia eta maitetasun bilaketan. 

Entzun zuk hareen negar antsia, eutsi bideko nekeetan, 
larri dabilz-ta zure etxe-bila fedearen urratsetan. B, 


